Skeleton under Vinter-OL 2010 – Menn

Mennenes skeletonkonkurranse under Vinter-OL 2010 i Vancouver fant sted 18. og 19. februar på Whistler Sliding Centre i Whistler, Britisk Columbia. Regjerende olympisk mester var Canadas Duff Gibson etter å ha vunnet konkurransen i vinter-OL 2006 i Torino, Italia. Gibson la opp etter Vinter-OL 2006. Bronsevinneren fra samme OL, sveitseren Gregor Stähli, var regjerende verdensmester, men deltok ikke grunnet en lårskade, som han pådro seg i verdenscuprennet i Lake Placid den 20. november 2009.

Canadas Jon Montgomery tok gullmedaljen, 0,07 sekunder foran Latvias Martins Dukurs, som hadde ledet før det siste heatet. Bronsemedaljen gikk til Aleksandr Tretjakov fra Russland.

Banerekorder
De to rekordene som er satt på Whistler Sliding Centre ble satt under prøve-OL i 2009.

Resultater
De to første heatene fant sted 18. februar klokken 18:30 og 19:45 PST. De to siste heatene fant sted 19. februar klokken 18:20 og 19:30 PST.

Referanser

Skeleton under Vinter-OL 2010